LMU dumunung wonten ing nginggil bukit ingkang wiyaripun 150 hèktar ing kawasan Westchester, ing sisih kilèn Los Angeles, dumunung wonten ing perbukitan Del Rey Hills. Wiyaripun lemah aslinipun 99 hèktar minangka sumbangan saking Harry Culver, satunggaling pangusaha real estate. Xavier Hall, ingkang dipunsukani nama saking nama Santo Fransiskus Xaverius, S.J., salah satunggaling kanca Santo Ignatius Loyola, S.J., lan St. Robert's Hall, ingkang dipunsukani nama saking nama Santo Robert Bellarmine, S.J., satunggaling tiyang kardinal lan Dhoktor Gréja, inggih punika 2 yasan pisanan ingkang dipunyasa wonten ing aréa kampus Westchester wekdal punika. Sasampuning pungkasan dipunyasa wonten ing taun 1929, Xavier Hall dipunpapani déning para dhosèn Jesuit lan para mahasiswa nalika wekdal St. Robert's Hall dipun-ginakaken minangka gedung akademis lan administratif.